JohanHeinsen/ENO huggingface dataset:
Odense Adresse-Contoirs Efterretninger, 1839-10-11
Den 29 Septbr. var der en talrig Forsamling af Fabrikarbeiderne, hvilken bivaanedes af de fra Brussel ankomne Herrer Jottrand, Kats og Bartels. Kats holdt en Tale, hvorpaa Man besluttede at indgaae til Repræsentanterne med en Petition, hvori den arbeidende Klasses sørgelige Tilstand beskrives. En Bomuldsvæver fremstod og udviklede, at Grunden til alt det Onde bestod i Nedsættelsen af Arbeidslønnen. "J mine herværende Kammeraters Navn - sagde han - foreslaaer jeg, at de arbeidende Klasser skulle den 2 Octbr. om Morgenen holde en Forsamling paa Fredagspladsen; derfra ville vi gaae til Gouvernementspalladset, for at udtale det Ønske, at Kamrene maae blive sammenkaldede, for at raadslaae om Midlerne til at afhielpe vore Besværinger. Men hvis Øvrighederne skulde mene, at de burde modsætte sig vort Foretagende, da vil jeg allene fremtræde og tale til dem, der ville fuldbyrde disse befalinger; og dersom Ret og Fornuft ikke finde Gehør, dersom jeg bliver et Offer for brutal Magt, da ville mine Kammerater vide, hvad de have at gjøre. Talen vakte lydeligt bifald og Forslaget antoges.
Odense Adresse-Contoirs Efterretninger, 1839-10-11
Den 30 Septbr. havde den af Fabrikherrerne, der længst havde tøvet med at nedsætte Arbeidslønnen, fulgt sine Collegaers Exempel og var desaarsag kommen i Strid med nogle af sine Arbeidere. Disse forsamlede sig om Eftermiddagen udenfor Fabrikken, for at forhindre de Øvrige fra at arbeide. Menneskemassen voxede hurtigt Øvrigheden udviklede betydelige militaire Kræfter men Folkemassen blev til Kl. 9 om Aftenen paa Gaderne og forhaanede Militairet. Der kastedes Steene paa Commandanten de Poele, og hist og her hørte Man Raabet, leve Kong Wilhelm, Den 1 Octbr. gjentoges de urolige Optrin paa en betænkelig Maade: først drog store Sværme af Gadedrenge gjennem Gaderne og raabte: leve Republiken, leve Napoleon, leve Kong Wilhelm! Om Aftenen forenede endeel Arbeidere sig med Gadedrengene og begik flere Excesser. Pøbelen greb fat paa Frihedstræet og vilde omstyrte det, men da dette ikke kunde lykkes, opbrændte de det. Til samme Tid blev Commandanten de Poele mishandlet i en anden Deel af Byen.
Odense Adresse-Contoirs Efterretninger, 1839-10-11
Den 2 Octbr. holdtes den bebudede Forsamling, hvor flere tusinde Arbeidere indfandt sig. De gik i Procession, til Gouvernementshuset, hvor Gouvernøren modtog en Deputation, der bestod af 11 Oldgeseller. De forlangte i Særdeleshed Udelukkelse af engelske Bomuldsvarer samt Forbud mod Kornudførselen. Gouvernørens beroligende Svar blev, ifølge nogle Efterretninger, optaget med Hurraraab, men ifølge andre slog Man Vinduerne ind hos ham. Jmidlertid havde Pøbelen opbrudt Steenbroen paa Fredagstorvet og Kavalleriepatrouillen mod toges med en Hagel af Stene, hvorpaa den fyrede og 4 Arbeidere styrtede til Jorden, stærkt saarede. Dette Exempel virkede, Pladsen ryddeliggjordes og Man foretog talrige Fængslinger. Hele Dagen gjennemkrydsede stærke Patrouiller alle Dele af Staden. Kl. 4 1/2 udkom en Proklamation fra Borgermesteren: han lovede, at Arbeidernes Fordringer skulde blive paaagtede, men han advarede imod Sammenrottelser paa Gaderne. Kl. 7 1/2 samlede der sig imidlertid dog en talrig Folkemasse paa Vaabenpladsen, men Patrouillerne afskjøde deres Geværer i Luften, hvorpaa Hoben adsplittede sig. En stor Deel Lygter sloges istykker, men Kl. 9 ankom en Militairforstærkning paa Jernbanen og tog med 6 Kanoner Post paa Vaabenpladsen.
Odense Adresse-Contoirs Efterretninger, 1839-10-11
Den 3 Octbr. var Alt roligt om Formiddagen, men da Tusmørket faldt paa, trak en Folkesværm paa henved 200 Mennesker gjennem Gaderne, hvorved flere Fabrikeiere, nødsagedes til at lukke deres Værksteder. Militairet opstilledes atter paa Vaabenpladsen og Patrouillerne arresterede henved 60 Personer. Blandt Arbeiderne circulerede en Petition, hvori Kongen ansøgtes om at afskedige Ministrene.
Odense Adresse-Contoirs Efterretninger, 1839-10-11
Fra Brussel skrives under 4 Octbr., at der saavel derfra som fra Antwerpen, Mecheln og Brügge er afsendt Tropper til Gent.
Odense Adresse-Contoirs Efterretninger, 1839-10-11
Rusland. General Schipoff, Generaldirector for Regjeringskommissionen for det Jndre og Nationalkulturen i Kongeriget Polen, har udstædt en fornyet Forskrift til alle ham underordnede Autoriteter, hvori han gjør dem det til ufravigelig Pligt, i deres Correspondence med Keiserstatens Autoriteter at betjene sig af det russiske Sprog i efterfølgende Tilfælde: 1) J Correspondencer med alle Civil saavelsom i Særdeleshed med Militair-Autoriteterne i Keiserstaten. 2) J Svarskrivelser, som de give paa Suppliker, Meddelelser og andre Skrivelser, der ere stilede til dem i det russiske Sprog. 3) J Undersøgelses sager, der ifølge deres Væsen skulle gjennemsees af Krigs rets-Commissioner eller Militairchefer. Fordrer en saaet dan Act, at Personer skulle forhøres, der ere ukyndige i det Russiske, skulle disses Relationer vel tilføies Acterne i det polske Sprog, men ikke anderledes, end med en tro russisk Oversættelse. 4) Dokumenter og andre Original acter, der afgaae til Keiserstatens Bestyrelses-Autoriteter og Militairchefer, maae ligeledes være forsynede med autoriserede russiske Oversættelser.
Odense Adresse-Contoirs Efterretninger, 1839-10-11
Fædrelandet. Blandinger. Med Hensyn til den S. 701 omtalte Justitssag, der var anlagt mod Arrestforvarer Marquart ved Blaataarns Arrest i Kjøbenhavn, finder Man i Berl. Tid, et Uddrag af Akterne i Sagen, hvoraf Man med Bedrøvelse seer, hvor mange betydelige Brøster dette Fængsel har havt. Saaledes have navnligen i 1835 nogle af Arrestanterne paa forskjellig Maade fundet Leilighed til at aabne Dørrene for deres Arrester, hvorhos de da have begivet sig ud paa Arrestgangene, og oplukket Dørrene til flere af de andre Arrester, hvilket Uvæsen, som det sees af Forhørene, efterhaanden tiltog i den Grad, at Arrestanterne, især i det øverste Stokværk af Arresthuset, næsten kunde, naar de fandt for godt, forlade deres Arrester og gjensidigen besøge og communicere med hinanden. Ligeledes er det oplyst, at adskillige af de mandlige Arrestanter have til forskjellige Tider paa forskjellige Maader, tildeels endog ved at bryde Hul i Gulvene, banet sig Adgang, til de i en anden Etage af Arresthuset hensiddende qvindelige Arrestanter og tilbragt længere eller kortere Tid i disses Selskab; ligesom ogsaa ved en efter vedkommende inspectionshavende Birkedommers Ordre i Begyndelsen, af 1837 anstillet Visitation, en Arrestantinde, (Sidse, Marie) er antruffen at begive sig fra den ovenfor værende Arrest, hvor 2de mandlige Arrestanter (Ole Kollerød var den ene, og vistnok den, hvem hendes natlige Besøg gjeldte) hensad, ned i sin egen Arrest, gjennem et i Loftet af samme anbragt Hul." Tildeels som en Følge af den frie Communication, der saaledes existerede mellem Arrestanterne, har der ikke sjeldent fundet Slagsmaal og andre Spektakler Sted imellem dem; og har det saaledes engang i 1835 været Tilfældet, at nogle Arrestanter ere fra deres Arrest trængte ind til en i en anden Arrest hen siddende Arrestant, og have der voldeligen frarøvet ham nogle Penge, hvoraf han var i Besiddelse. Ogsaa have Arrestanterne jevnligen været i Besiddelse af Knive og andre lignende Redskaber, hvilke de tildeels have benyttet til at tilveiebringe og vedligeholde den utilladelige Communication, som i længere Tid existerede mellem Arrestanterne, og til at træffe Forberedelser til Undvigelser. Saadanne Undvigelser have derhos hyppigen fundet Sted, navnligen i 1835 og i Begyndelsen af 1837, og det ikke alene af enkelte Arrestanter, men endog af flere, undertiden 4 a 5 Arrestanter i Forening; ligesom det og har været en Natten mellem den 20 og 21 Febr. f. A. af en særdeles farlig Forbryder (Ole Kollerød) foretagen Undvigelse, der nærmest har foranlediget Retten til, ved Skrivelse af 2 Marts f. A., at suspendere Tiltalte fra hans Bestilling.
Odense Adresse-Contoirs Efterretninger, 1839-10-11
Jfølge-Dagen har Thorvaldsen for ganske nylig udarbeidet Oehlenschlagers Buste. Kiendere, der have seet denne Buste, bekræfte, at den er beundringsværdig lignende og at Digterens aandfulde Træk, Præget af hans Genie og Eiendommelighed her saaledes ere opfattede og fastholdte i Leeret, at det ædle billed af hans Personlighed derved for stedse er sikkret Efterverdenen.
Odense Adresse-Contoirs Efterretninger, 1839-10-11
Hs. Durchl. Prinds Christian af Glücksborg er attraae Ha ifølge Aarhuus Avis afreist fra Kjøbenhavn, for i Selskab med Prinds Frederik af Hessen, en Søn af Kjøbenhavns Gouvernør, der for Tiden opholder sig i Hessen, at tiltræde en Udenlandsreise, der er bestemt at vare i et Par Aar og paa hvilken de, ledsagede af Kammerjunker W. v. Oxholm, Adjutant hos Generalgouverner v. Scholten, agte at opholde dem længere Tid ved adskillige tydske Universiteter, navnlig Bonn.
Odense Adresse-Contoirs Efterretninger, 1839-10-11
J Dithmarscher Zeitunge, skrives fra Heide, at det har en glædelig Fremgang med den tidligere omtalte Petition til den slesvig-holsteenske Regjering, om at det Glückstadtske Tugthuus maatte ved dets Gjenopbyggelse indrettes paa en mere hensigtsmæssig Maade, hvorved de erkjendte store Mangler ved vore Straffeanstalter kunne afhielpes og derved saavidt muligt det frygtelig store Antal af Recidiver blandt de engang straffede Forbrydere, indskrænkes. Talrige Underskrifter samles i alle Landskabets Kirkesogne, og hiin Tidende antager derhos, at Man nu ogsaa andre Steder, i andre Dele af Landet, vil foretage Skridt, der kunne egne sig til at bringe Folkets Ønsker i denne Henseende til vedkommende Autoriteters Kundskab.
Odense Adresse-Contoirs Efterretninger, 1839-10-11
Jblandt de Staden Altona tilhørende Jnventarier, som findes anførte i Commune=Regnskabet, er ogsaa en Sølv=Kam, som blev kjøbt den 9 Septbr. 1681, og endnu opbevares hos Kæmneriet.
Odense Adresse-Contoirs Efterretninger, 1839-10-11
J en Artikkel nom Toldvæsenet udenfor Kjøbenhavn beskrives i Kbhposten Toldbetjentenes Tilstand paa følgende Maade: Ved deres Antagelse siger Regjeringen, til dem: "J maae vide, Børn, at vi ere paa en Maade forpligtede til at ansee Eder for Bedragere, og at vi ved mindste Tvivl om Eders Ærlighed, uden at give den ringeste Forklaring desangaaende, jage Eder øieblikkelig, uden Lov og Dom, med Haan paa Døren; men derimod, naar J Eder som ærlige Toldbetjente forholde, det er, naar J. aldrig ville benytte den herlige Leilighed J have til at stiæle, naar J uafbrudt Nat og Dag kunne udholde at færdes saa i en Port, saa i en Havn, saa i en Baad, saa i en Høstak, saa i en Grøft, under Guds fri Himmel Vinter og Sommer, blot nu og da udsatte for at lemlæstes af en Feiltagelse: ja da skulle J til Belønning daglig nyde 4 Mk., hvoraf dog de 2 ere Naadepenge, hvorpaa J ikke have nogen bestemt Fordring, naar J ikke forstaae at gaae Jnspecteuren og maaskee hans Frue rigtig under Øine."
Odense Adresse-Contoirs Efterretninger, 1839-10-11
Ved de i Nestved liggende to Landseneer-Eskadroners Mynstring for Chefen den 26 September, forinden deres Bortmarsch til Kjøbenhavn, erholdt en Landseneer, et Landsestik i Kinden, hvorfor han blev indlagt paa Sygestuen, og skal ved denne Leilighed have teet sig ynkelig og flere Gange udraabt: "Bare jeg lever, For et Par Dage siden var han imidlertid igjen saa rask, at han kunde følge en Paarørende, der havde bragt ham en Madpose, lidt ud paa Veien, og da han vendte tilbage mødte han en Bondepige og voldtog hende. Pigen har anklaget ham, og han har vedgaaet Forbrydelsen. "Voila et Mønster paa en Soldat!" siger Siellandsposten.
Odense Adresse-Contoirs Efterretninger, 1839-10-11
Af Folkebladet sees, at det er tvivlsomt, om den af Trykkefrihedsselskabet bebudede Folkealmanak vil kunne udkomme iaar.
Odense Adresse-Contoirs Efterretninger, 1839-10-11
Kbhposten meddeler, at Landsoverretten for nylig har paadømt en Testamentsag, der har det tilfælleds med den Hauschildtske, at en af Hovedpersonerne i disse, Hr. Archivarius Winther, ogsaa her paa sin Hustrues Vegne, der med Søster ere de testamentariske Universalarvinger, spiller en Hovedrolle.
Odense Adresse-Contoirs Efterretninger, 1839-10-11
Den Frisindede, fortæller om en yderst fattig Familie, bestaaende af Fader, Moder (der endnu ikke ere ægte vide, af Mangel paa Raad dertil og 3 smaae Børn, hvoraf det yngste, 9 Maaneder gammelt, endnu er en Hedning, da Moderen, medens Faderen ligger syg paa Hospitalet, tre Gange forgiæves har været hos Sognepræsten, for at faae ham til at døbe det, hvilket Præsten nægter uden Betaling, skjøndt Konen har medbragt Attester om den yderste Fattigdom. Denne Præst er - Dr. theol. Pastor Rothe.
Odense Adresse-Contoirs Efterretninger, 1839-10-11
Odense. Vor hæderligt bekjendte Theatermaler Troels Lund er i disse Dage ankommet hertil fra Flensborg, hvor han har istandsat det derværende Theater. Efter Forlydende agte ogsaa Vedkommende her i Byen at lade vort Theater undergaae flere væsentlige og hensigtsmæssige Forandringer.
Odense Adresse-Contoirs Efterretninger, 1839-10-11
Skibs= og Handels-Efterretninger. Frederikshavn den 6 October. Ved Aftenstid indkom i Havnen Skonnerten "Solid, Smidt, af og fra Drammen bestemt til Libau i Ballast. Skibet havde Natten iforveien stødt paa Nordsiden af Læsøe, men blev igjen slot ved egen og Læsøe Folks Hjelp, der bragte det hertil. Ved Stødningen har Skibet mistet Straa kjølen, samt Anker og Kjetting m. m. og faaet Roret beskadiget.
Odense Adresse-Contoirs Efterretninger, 1839-10-11
En Slup, ligeledes hjemmehørende i Drammen og bestemt til Libau, har omtrent paa samme Tid stødt i Nærheden af foranmeldte Skib, det skal have 5 Fod Vand i Skibet. Capitainens Navn er opgivet at være Geelmuyden. Skibet er sandsynligviis Vrag.
Odense Adresse-Contoirs Efterretninger, 1839-10-11
Ind= og udklarerede Skibe ved Odense Toldkammer. Jndgaaede: den 8 Octbr., S. Hendriksen af og fra Østerriisøer, Sluppen Florentine med Trælast, N. A. Frandsen af Svendborg, fra Rudkjøbing, Jagten Lærken med Rapssæd. Udgaaede: den 9 Octbr., M. Fischer af Odense, til Kjøbenhavn, Jagten Johanne Marie med Smør og Stykgods; den 10de, P. C. Rindum af Kjøbenhavn, til Antverpen, Skonnert briggen Jans H. Lund med Rapsfrøe; C. Olsen af Arendahl, til Norge, Sluppen Birgithe med Korn og Ballast; N. A. Frandsen af Svendborg, til Hull, Jagten Lærken med Raps.
Odense Adresse-Contoirs Efterretninger, 1839-10-11
Dødsfald. Optisk Elev L. C. de Moldrup, i Kbhavn, 20 Aar; C. Würnfeldt, f. Møllerup, i Skive, 84 Aar; Jfr. L. L. Esmarch, i Aalborg, 17 Aar; Brændeviinsbrænder Andersen, i Skjelskjør, 34 Aar; Jfr. J. L. Jngemann (en Søster til Digteren Prof. B. S. Jngemann), i Sorøe, 57 Aar; J. C. Bjering, i Taaderup Præstegaard, 14 Aar; Politiebet. N. R. Woldum, i Randers, 4 Aar; Jfr. C. B. Wagtmann, i Aarhuus Mølle, 29 Aar.
Odense Adresse-Contoirs Efterretninger, 1839-10-11
(Jndsendt.) Af Dagens Aviser erfares at flere Fynboere og Langelændere ere ved Landsoverretten mulkterede for Overtrædelse af Forordningen af 13 Januar 1741. Men man formoder at disse Mulkter ville blive dem eftergivne, paa Grund af at Lov og Ret i Dannemark bliver uddeelt lige til Alle. Naar en Graveur fra Hamborg og Skolelærer Rasmus Sørensen fra Vensløv ikke drages til Ansvar for de af dem afholdte, mod ovennævnte Forordning stridende, Forsamlinger paa Langeland, og de Husbonder, som tillade disse Forsamlinger i deres Huse, heller ikke tiltales, saa kan man rimeligt slutte, at de Forfølgelser, som ere viste mod de fyenske Opvækkere og de langelandske Opvakte, for samme Forseelse, nu ville bortfalde, thi den Enes Lovovertrædelse er ikke større end den Andens, og den Enes Præken ligesaa god som den Andens. At vedkommende Politiesvrighed ikke kan være uvidende om Graveurens Forsamlinger, hvilke findes anmeldte i Hempels Avis No. 139, tør man sikkert antage, og at Rasmus Sørensens Forsamlinger i Langelands Nørreherred, hos Rasmus Madsen i Pilelykke den 16 Septbr. og hos Peder Knudsen i Tullebølle den 17 Septbr. sidstleden, skulde være en Hemmelighed for Politiet, er urimeligt at antage, hvor Politiet er aarvaagent og velindrettet. Alligevel er i denne Anledning intet foretaget efter Lov og Anordning, og bliver vel eiheller, som det lader til, følgelig maatte man antage, at det nu er Regjeringens Villie, at der skal sees igjennem Fingre med Opvækkernes og de Opvaktes vedvarende Trods og Ringeagt mod Loven, og at saadant er tilkjendegivet vedkommende Politiesvrigheder, thi da det er Kongens Villie, at Lov og Ret i Dannemark skal være lige forAlle, saa kunne ogsaa de lovdømte Fynboere paastaae, efter Lov og Ret, at de ikke skulle straffes for den samme Forseelse, som en Graveur og en Skolelærer gjøre sig skyldige i, vitterlig forAlle, uden derfor at blive dragne til Ansvar. Jndsenderen er derfor af den Mening, at de fyenske Opvækkere blive fritagne for at betale de Mulkter, de ere idømte for at have holdt gudelige Forsamlinger paa Langeland, da hver Mand veed, at i ellers aldrig have Anledning her tillands at synge den gamle Vise: og Skam skulde Jomfrue Justitia faae, Hun slipper de Store og kniber de Smaae Prædikanterne paa 20de Søndag efter Trinitatis. J St. Knuds Kirke: til Høimesse Hr. Cand. theol. J. S. Langhoff, til Aftensang Hr. Pastor Wiberg. - J Frue Kirke: Hr. Student og Lærer Brohm. - J St. Hans Kirke: Hr. Pastor Tetens. - J Hospitalet: Hr. Pastor Wiberg Kl. 8 1/2.
Odense Adresse-Contoirs Efterretninger, 1839-10-11
AVERTISSEMENTS. Det blev min sørgelige Lod herved at tilkjendegive fraværende Slægt og Venner, at min inderlig elskede Mand, Skipper Hans Nielsen, ved en blid og rolig Død den 10 dennes blev mig berøvet, efter 2 Aars tiltagende Svaghed og 8 Dages smertefuldt. Sygeleie, i sin Alders 66de Aar. Livets og Dødens Herre vinkede. – og den Salige – som til sine sidste Øieblikke, med Tanken henvendt til sin Gud, saae sin Opløsning imøde med den Rolighed, som kun er den sande Christen egen - gik bort efter en om og kjærlig Afsked fra alle sine Kjære, hvoraf jeg og 6 efterlevende Børn nu staae før gende ved hans Baare, medens 3 allerede ere forudgangne og modtage ham i Evigheden. J 40 Aar deelte vi Livets Sorger, og Glæder, og stedse var han den trofaste, kjærlige og sin Familie hengivne Fader, hvis største Glæde bestod i huuslig Lykke og Tilfredshed, og derfor vil han ofte blive savnet blandt sine mange kjære Efterladte. Fred med dit Støv, Velsignelse om dit Minde, Skibhusene ved Odense den 11 Octbr. 1839.
Odense Adresse-Contoirs Efterretninger, 1839-10-11
Paa egne og Børns Vegne Karen sal. Nielsen, fød Vinther.
Odense Adresse-Contoirs Efterretninger, 1839-10-11
Paa S. Hempels Boglade modtages Subskription paa: Magazin for Ungdommen, indeholdende: en Samling af historiske, geographiske, ethographiske og naturhistoriske Skildringer, som, ledsagede at Staalstik, Lithographier, Kobberstik og Træsnit, kunne bidrage, til at danne den Unges Aand, forædle hans Hjerte og bringe ham en klar Anskuelse af Naturen og Livet. Udgivet af C. C. Mourath. - Hver fjerde eller sjette Uge udkommer et Hefte Subskriptionsprisen er for de, som tegne sig inden Septbr. Maaneds Slutning, 2 Mk. 8 s., hvorefter Bogladeprisen fastsættes til 3 Mk. pr. Hefte. - Første og andet Hefte er udkommen og er til behageligt Eftersyn. Kniversal Wirthschaftsbuch für Hausfrauen, Wirthschafterinnen und Köchinnen, oder vollstandige und grundliche Anmeisung zum Einmachen, der Früchte, zur Benutzung derselben zu Saften, Extrakten, Essigen und Weinen; zum Backen, Dørren und Aubewahren, derselben; zum Einmachen, Aufbewahren und Trocknen derGemuse, zum Schlachten, Rauchern, Einpskeln und Aube wahren alles zahmen und wilden Fleisches, so wie zum Rauchern und Mariniren der Fische, zur Zucht und Mastung des Federviehes, zum Milchwesen, zur Butter- und Kasebereitung; zum Bachen des Brødtes und der Simmel, zum Waschen, Bleichen, Starkemachen, Seifekochen, Lichtziehen u. s. v. - Skriftet er 500 Sider stor Octav og faaes heftet for 7 Mk. 8 s. paa S. Hempels Boglade.
Odense Adresse-Contoirs Efterretninger, 1839-10-11
Et meget godt conserveret og smukt indbunden Exempl. paa Skrivpapir af Historiske Efterretninger velfortjente danske Adelsmænd, med deres Stammetavler og Portraiter, i 4 Dele, ved Tycho de Hofmann, er til Salg for 15 Rbd. paa Adressekontoiret.
Odense Adresse-Contoirs Efterretninger, 1839-10-11
Kjøbmandens og Skipperens Formularbog, indeholdende Formularer til Contracter, Anviisninger, Beviser, Certepartier, Fuldmagter, Vexler, Connossementer, Attester, Obligationer, Respondentiabreve, Qvitteringer o. s. v.
Odense Adresse-Contoirs Efterretninger, 1839-10-11
Paa Dansk og Tydsk for 4 Mk. Modtages Subskription her J. Milo i Odense hos Fra Pressen er udkommen og faaes paa Adressekontoiret: Dansk Borgerret, eller fuldstændig Fremstilling af den gieldende Lovgivning forde Handlende og Haandværkerne, samt Bryggerne, Brændeviinsbrænderne, Værtshuusholderne, Gjæstgiverne og Spiseværterne i Danmark. Af Joh. Nik. Høst. 15 Mk. Archiv for Historie og Geographi, samlet og udgivet af J. C. Riise, fra Begyndelsen 1820 til 1838 incl., 75 Dele, komplet; det Hele indbunden i nye stærke Velskind, kan faaes for halv Subskriptionspriis: 75 Rbd., naar man behager at henvende sig til Hr. Vagtmester Knudsen i Odense, hvor et Prøvebind af Værket er til behageligt Eftersyn. Morskabslæsning for den danske Almue.
Odense Adresse-Contoirs Efterretninger, 1839-10-11
Et Ugeblad udgivet af H. R. Rask, er nu 30 No. udkommen af. Dette Blads Hovedindhold bestaaer af historiske Stykker, Sagn, Folkeviser, Eventyr og desl. Prisen er 1 Mk. om Maaneden. Subskription herpaa modtages endnu i Odense hos J. Milo.
Odense Adresse-Contoirs Efterretninger, 1839-10-11
Udpantning. for de af Odense Kjøbstads Jndvaanere opkrævede Communalafgifter for Juli Qvartal d. A. paabegyndes Mandagen den 14 dennes; hvilket herved, overeensstemmende med Forordningen af 2 Juni 1830, bekjendtgjøres til Restancedragernes Underretning. Odense Byfogedcontoir den 7 Octbr. 1839. G. Klauman. Jordans Bagerie.
Odense Adresse-Contoirs Efterretninger, 1839-10-11
Ved det jeg førstkommende Tirsdag den 15 dennes tiltræder min i Odense Over=Korsgade kjøbte Gaard "Jordan, kaldet, hvorfra jeg agter at fortsætte mit Bagerie, tillader jeg mig at anbefale mig for det ærede Publicum i Almindelighed og mine hidtil havte Kunder (hvis Søgning jeg fremdeles gjør mig Haab om) i Særdeleshed, som herved vil modtage Forsikkring, om: at min Bestræbelse stedse skal være, at have Udsalg af saa godt Hvede-, Sigte= og Rugbrød, som kan lade sig forene med Priserne til enhver Tid paa Kornet og de flere Forbrugsartikler, uden Hensyn til en kortvarig Stigning.
Odense Adresse-Contoirs Efterretninger, 1839-10-11
Foruden den sædvanlige Jndgang fra Over=Korsgaden til min Beboelse, skal min Port fra Nørregade paa den Tid af Dagen, den meste Søgning kan forventes, være aaben, til desto større Beqvemmelighed for de i denne Omkreds Boende eller deres Budde. A. Falk, Odense den 11 Octbr. 1839. Bagermester. Snoghøis, Gjæstgiverie og Postbefordring, samt Befordringen af Dagvognen er af mig forpagtet og overtages førstkommende 1 Novbr. - Jdet jeg paa det bedste anbefaler min Gjæstgivergaard med velmeublerede Værelser og Staldrum for 30 Heste, skal der stedse blive sørget for god Beværtning og gode Vine til de billigste Priser; ligesom og Fourage for Heste og Kreaturer. Küster. fra Gelting i Angeln. Musikdirekteur Hausen, er flyttet fra Vestergade til Brændeviinsbrænder Julius Nielsen paa Nørregade.
Odense Adresse-Contoirs Efterretninger, 1839-10-11
At jeg er flyttet fra min Bopæl uden Vesterport til Hr. Brændeviinsbrænder Nielsens Gaard i Klaregaden, det kan jeg ikke undlade at bekjendtgjøre for mine Venner og Velyndere. K. M. Rasmussen, examin. Gjordemoder i Odense.
Odense Adresse-Contoirs Efterretninger, 1839-10-11
En Familie paa Landet ønsker sig snarest muligt en Huuslærer. Man indleverer desangaaende paa Adressekontoiret en forseglet Billet, mærket K. M. 29. Nede Til Aalborg. afgaaer Skipper K. R. Fischer sidst i næste Uge, og medtager Fragtgods og Passagerer. Man melder sig hos Mæglerne Hee & Maar.
Odense Adresse-Contoirs Efterretninger, 1839-10-11
Nye Blomster, som og moderne Blomsterkrandse ere arriverede hos Jacobsen ligeoverfor Adressekontoiret. Herre=Kraver og Flipper, syede efter nyeste Facon, udsælges sammesteds.
Odense Adresse-Contoirs Efterretninger, 1839-10-11
Extra gode Water=Tvister.